Source: http://humenskyexpres.sk/content/v%C3%BDberov%C3%A9-konanie
Timestamp: 2019-02-16 12:47:42+00:00
Document Index: 9308474

Matched Legal Cases: ['súd ', '§ 36', '§ 38', '§ 38', 'súd ', 'súd ']

Výberové konanie | Humenský expres
Pridané používateľom humensky expres dňa 4. júl 2017 - 14:07
O K R E S N Ý S Ú D H U M E N N É
Laborecká 17, 066 34 Humenné * tel.: 057 888 3180; fax: 057 888 3191
Predsedníčka Okresného súdu Humenné podľa zákona č. 55/2017 Z. z. o štátnej službe a o zmene a doplnení niektorých zákonov (ďalej len „zákon o štátnej službe“), v zmysle vyhlášky Ministerstva spravodlivosti Slovenskej republiky č. 132/2017 Z. z., ktorou sa ustanovujú podrobnosti o obsadzovaní voľných štátnozamestnaneckých miest na súdoch výberovým konaním v platnom znení (ďalej len „vyhláška“)
v y h l a s u j e v o n k a j š i e v ý b e r o v é k o n a n i e
na obsadenie 1 (jedného) voľného štátnozamestnaneckého miesta v dočasnej štátnej službe na zastupovanie štátneho zamestnanca, ktorý je na materskej dovolenke, rodičovskej dovolenke
vo funkcii HLAVNÝ REFERENT - ASISTENT
Názov a sídlo služobného úradu: Okresný súd Humenné, Laborecká 17, 066 34 Humenné
Počet obsadzovaných štátnozamestnaneckých miest: 1 - dočasne uvoľnené štátnozamestnanecké miesto
Druh štátnej služby: dočasná štátna služba - zastupovanie počas materskej dovolenky, rodičovskej dovolenky - § 36 ods. 4 písm. a) bod 1. zákona o štátnej službe
Obsadzovaná funkcia: hlavný referent – asistent ( 2. platová trieda – 474,50 eur)
Stručný opis najnáročnejších činností obsadzovaného štátnozamestnaneckého miesta:
Najnáročnejšia činnosť: vybavovanie odbornej agendy na úseku výkonu súdnictva tvoriacej podklad na súdne rozhodovanie
Bližšie určená najnáročnejšia činnosť: vybavovanie odbornej agendy na úseku výkonu súdnictva tvoriacej podklad pre rozhodovaciu činnosť súdu v zmysle príslušných ustanovení Vyhlášky MS SR č. 543/2005 Z. z. o Spravovacom a kancelárskom poriadku pre súdy a podľa rozvrhu práce
Predpoklady na vykonávanie štátnej služby - podľa § 38 ods. 1 zákona o štátnej službe:
§ dosiahnutie veku 18 rokov
§ spôsobilosť na právne úkony
§ bezúhonnosť (preukazuje sa výpisom z registra trestov nie starším ako 3 mesiace)
§ splnenie kvalifikačných predpokladov
§ ovládanie štátneho jazyka
§ úplné stredné vzdelanie alebo vyššie odborné vzdelanie
Požiadavky na vykonávanie štátnej služby - podľa § 38 ods. 2 zákona o štátnej službe:
§ zdravotná spôsobilosť
§ štátne občianstvo SR
§ administratívno-technické schopnosti (znalosť práce s počítačom, ovládanie strojopisu)
§ znalosť gramatiky a pravopisu slovenského jazyka v písomnom prejave
§ svedomitosť, spoľahlivosť
§ komunikatívnosť, flexibilita
§ schopnosť riešiť záťažové situácie
Na obsadzované miesto sa nevyžaduje oprávnenie na oboznamovanie sa s utajovanými skutočnosťami podľa zákona č. 215/2004 Z. z. o ochrane utajovaných skutočností a o zmene a doplnení niektorých zákonov.
a) písomná žiadosť o zaradenie do výberového konania s uvedením telefonického kontaktu a e-mailovej adresy
b) kópia vysvedčenia, diplomu alebo iného rovnocenného dokladu o najvyššom dosiahnutom vzdelaní
c) profesijný štruktúrovaný životopis
d) výpis z registra trestov nie starší ako tri mesiace
e) písomné čestné vyhlásenie o štátnom občianstve
f) písomné čestné vyhlásenie o spôsobilosti na právne úkony v plnom rozsahu
g) písomné čestné vyhlásenie o ovládaní štátneho jazyka
h) písomné čestné vyhlásenie o pravdivosti všetkých údajov uvádzaných v žiadosti, vo vysvedčení, v diplome alebo o inom rovnocennom doklade o najvyššom dosiahnutom vzdelaní a v profesijnom štruktúrovanom životopise
i) písomný súhlas uchádzača so spracovaním jeho osobných údajov na účely výberového konania podľa zákona č. 122/2013 Z. z. o ochrane osobných údajov a o zmene a doplnení niektorých zákonov, v znení neskorších predpisov.
Žiadosť o zaradenie do výberového konania a ďalšie požadované dokumenty okrem dokladov podľa písm. b), d) musia byť vlastnoručne podpísané uchádzačom.
Ak sa do výberového konania prihlási uchádzač, ktorý je štátnym zamestnancom súdu, na ktorom sa obsadzuje štátnozamestnanecké miesto, požadované doklady sa okrem písomnej žiadosti o zaradenie do výberového konania nepredkladajú.
Forma a obsah výberového konania:
a) písomná časť- v písomnej časti výberového konania sa overujú administratívno-technické schopnosti uchádzača a overenie ovládania štátneho jazyka
b) ústna časť- pozostáva z prezentácie uchádzača o svojej osobe, odbornej praxi, ako aj motivácie na výkon činností na obsadzovanom štátnozamestnaneckom mieste a z odpovedí na otázky členov výberovej komisie
Lehota a miesto podania písomnej žiadosti o zaradenie do výberového konania:
Písomnú žiadosť o zaradenie do výberového konania s značením „VK – asistent“, spolu s požadovanými dokladmi je potrebné
zaslať poštou na adresu Okresný súd Humenné, Laborecká 17, 066 34 Humenné
alebo doručiťosobnedo podateľne Okresného súdu v Humennom
najneskôr do 13. 7. 2017.
Na oneskorene podané žiadosti sa nebude prihliadať.
Žiadosť o zaradenie do výberového konania a ďalšie požadovaní dokumenty môže uchádzač podať aj v elektronickej podobe na adresu podatelnaOSHN@justice.sk. Ak uchádzač podá žiadosť elektronickými prostriedkami, je povinný ju doručiť s požadovanými dokladmi služobnému úradu aj v listinnej podobe, najneskôr v deň výberového konania pred jeho uskutočnením.
Prihlásených uchádzačov, ktorí budú spĺňať predpoklady a požiadavky, okresný súd písomne pozve na výberové konanie najmenej sedem dní pred jeho uskutočnením a v pozvánke bude uvedené miesto, čas a spôsob uskutočnenia výberového konania.
Kontaktná osoba:Mgr. Magdaléna Kužmová - tel. č. 057 888 3224
JUDr. Jana Kurucová, predsedníčka okresného súdu